Εθνικό Κέντρο Έρευνας Φυσικών Επιστημών «Δημόκριτος»

Το Εθνικό Κέντρο Έρευνας Φυσικών Επιστημών «Δημόκριτος» αποτελεί ερευνητικό κέντρο της Ελλάδας, απασχολεί περισσότερους από 1000 ερευνητές, μηχανικούς, τεχνικούς και διοικητικό προσωπικό. Εστιάζει το ενδιαφέρον του σε μια σειρά από πεδία των φυσικών επιστημών και της μηχανικής και φιλοξενεί εγκαταστάσεις εργαστηρίων. Βρίσκεται στην Αγία Παρασκευή Αττικής. Οι εγκαταστάσεις καλύπτουν περίπου 600 στρέμματα γης στην Αγία Παρασκευή, ένα προάστιο σε απόσταση δέκα χιλιομέτρων από την Αθήνα, στη βόρεια πλευρά του Υμηττού. Τα κτήρια καλύπτουν επιφάνεια περίπου 40.000 τ.μ. (ήτοι 40 στρεμμάτων). Το Κέντρο ξεκίνησε τη λειτουργία του το 1959 ως ανεξάρτητη μονάδα του δημοσίου τομέα υπό το όνομα Κέντρο Πυρηνικής Έρευνας “Δημόκριτος”, ονομασθέν έτσι προς τιμή του Έλληνα φιλοσόφου Δημόκριτου. Το 1985 μετονομάστηκε και του αποδόθηκε διοικητική αυτοτέλεια ως ΝΠΔΔ υπό την εποπτεία της Γενικής Γραμματείας Έρευνας και Τεχνολογίας. Αρχικός στόχος του νεοσυσταθέντος κέντρου ήταν η προώθηση της πυρηνικής έρευνας και τεχνολογίας για ειρηνικούς σκοπούς. Μάλιστα μέχρι το 2004 λειτουργούσε ερευνητικός πυρηνικός αντιδραστήρας, ο οποίος παρήγαγε δέσμες νετρονίων και ισότοπα που σπανίζουν στην παγκόσμια αγορά ραδιοφαρμάκων. Σήμερα οι δραστηριότητες του καλύπτουν μια σειρά από τομείς της επιστήμης και της μηχανικής. Το ΕΚΕΦΕ είναι ένα αυτοδιοικούμενο νομικό πρόσωπο, υπό την εποπτεία της Γενικής Γραμματείας Έρευνας και Τεχνολογίας του Υπουργείου Ανάπτυξης και Επενδύσεων. Οργανόγραμμα Κυρίαρχο όργανο του Ιδρύματος είναι το Διοικητικό Αναβολικό Συμβούλιο και ο Πρόεδρος, όπου υπάγονται η Γραμματεία του Διοικητικού Συμβουλίου, το Γραφείο Διευθυντή «ΕΚΕΦΕ» και τα αυτοτελή γραφεία. Ερευνητικά ινστιτούτα Αποτελείται από τα εξής ινστιτούτα: Πυρηνικής και Σωματιδιακής Φυσικής Νανοεπιστήμης και Νανοτεχνολογίας Βιοεπιστήμων και Εφαρμογών Πυρηνικών & Ραδιολογικών Επιστημών & Τεχνολογίας, Ενέργειας & Ασφάλειας Πληροφορικής και Τηλεπικοινωνιών Το κέντρο στεγάζει τον μοναδικό πυρηνικό αντιδραστήρα της Ελλάδας, ο οποίος είναι ερευνητικός. Διεύθυνση τεχνολογικών εφαρμογών και υποστήριξης ερευνών Εδώ υπάγονται οι εξής μονάδες: Τμήμα τεχνολογικών εφαρμογών Τμήμα προγραμμάτων Τμήμα τεκμηρίωσης και πληροφόρησης Κέντρο ηλεκτρονικού υπολογιστή Τμήμα Βιβλιοθήκης Τμήμα Τεχνικής υποστήριξης Διεύθυνση Διοικητικού Η διεύθυνση αυτή αποτελείται από τα παρακάτω τμήματα: Τμήμα Προσωπικού Τμήμα Γραμματείας Τμήμα Οικονομικού Τμήμα Προμηθειών Τμήμα Διοικητικής Μέριμνας Τμήμα Οργάνωσης και Παραγωγικότητας Ειδικός Λογαριασμός κονδυλίων έρευνας Φωτογραφίες Παραπομπές Βιβλιογραφία Scientific Report 2009 PDF Εξωτερικοί σύνδεσμοι Εθνικό Κέντρο Έρευνας Φυσικών Επιστημών «Δημόκριτος» επίσημος ιστότοπος Γραφείο Εκπαίδευσης του Εθνικού Κέντρου Έρευνας Φυσικών Επιστημών «Δημόκριτος»